b'\n_START_ARTICLE_\nUro\xc5\xa1 Kuzman\n_START_SECTION_\n\xc5\xbdivljenjepis\n_START_PARAGRAPH_\nRodil se je kot najmlaj\xc5\xa1i izmed \xc5\xa1tirih otrok. Njegova star\xc5\xa1a sta bila \xc5\xa1olnika.  Leta 2008 je z diplomsko nalogo "Obstoj malih J-holomorfnih diskov" diplomiral na ljubljanski Fakulteti za matematiko in fiziko. Za diplomsko nalogo je prejel \xc5\xa1tudijsko Pre\xc5\xa1ernovo nagrado. Trenutno deluje kot profesor na omenjeni fakulteti. V oddaji Ugriznimo znanost na TV Slovenija zastavlja zanimive matemati\xc4\x8dne uganke._NEWLINE_Je o\xc4\x8de dveh otrok, \xc5\xbeivi v Velenju.\n_START_SECTION_\nGlasba\n_START_PARAGRAPH_\nV vseh obdobjih \xc5\xbeivljenja je povezan z glasbo, v srednji \xc5\xa1oli se je pridru\xc5\xbeil fantovskemu oktetu, sedaj znanemu kot \xc5\xa0ale\xc5\xa1ki \xc5\xa1tudentski oktet. Bil je tudi \xc4\x8dlan zasedbe Frozen Hell. Leta 2010 je pod okriljem Mladinske komisije Planinske zveze Slovenije, katere na\xc4\x8delnik je takrat bil, izdal zgo\xc5\xa1\xc4\x8denko Greva pod objem gora. Pesmi ve\xc4\x8dinoma zajemajo planinsko tematiko z osebnimi izpovedmi in z rahlim \xc5\xa1ansonjerskim pridihom. Od osmih pesmi na zgo\xc5\xa1\xc4\x8denki, Kuzman izvaja le dve.\n_START_SECTION_\nStand-up\n_START_PARAGRAPH_\nLeta 2012 je postal stand-up komik leta. S svojimi stand-up nastopi, ki govorijo predvsem o \xc5\xbeivljenju v Velenju, Velenj\xc4\x8danih, o mestu samem ter Uro\xc5\xa1evem \xc5\xbeivljenju je hitro postal prepoznaven v Slovenskem prostoru. Svoje stand-up pove\xc5\xbee tudi s koncertom \xc5\xa0\xc5\xa0O. Leta 2017 je v oddaji Na \xc5\xbearu zbadal Jana Plestenjaka in Boruta Pahorja. Oktobra leta 2018 je premiero do\xc5\xbeivela njegova monokomedija Profesor Kuzman mlaj\xc5\xa1i.'